cyanic-selkie/wikianc huggingface dataset:
The Equalizer 2
Plot
McCall reizget ôf nei Washington, D.C., dêr't er kontakt makket mei York. Dyselde hat mingde gefoelens as er ûntdekt dat McCall syn eigen dea yn sêne set hat: blidens dat syn âlde partner noch libbet, mar ek lulkens om't er him datoangeande net yn fertrouwen nommen hat. McCall fertelt York wat er oer de Susan en de saak dêr't se oan wurke, ûntdutsen hat. York seit dat de beide dieders fan 'e moard op Susan ûnderwilens opspoard binne: in pear drugsferslaafde karriêrekriminelen, dy't koart nei de moard op Susan omkommen binne by in eksploazje yn harren appartemint. Dyn ûntploffing is neffens de Belgyske autoriteiten feroarsake is troch in gaslek. York hâldt it derop dat harren opdrachtjouwers de losse eintsjen oan it ôfbinen binne. McCall seit dat er fierder wurkje sil oan 'e saak.
Inkele dagen letter wurdt McCall oanfallen troch ien fan syn passazjiers, dy't in hiermoardner blykt te wêzen. McCall hie him lykwols al lang troch ear't er mei de oanfal úteinsette, en ynstee dat de man him deamakket, makket er de man sels dea. Neitiid dumpt er it lyk en set syn auto, mei alle spoaren fan 'e moard deryn, op in ôfhandich plak yn 'e brân. As er de mobile tillefoan fan 'e hiermoardner oan in yngeand ûndersyk ûnderwurpen hat, siket McCall York thús op, yn it bywêzen fan syn frou en beide jonge dochters.
Nei't McCall oan York ferteld hat dat alle tillefoannûmers dy't de tillefoan fan 'e hiermoardner de lêste dagen opskille hawwe, noch yn it ûnthâld steane, tikket er dêr ien fan oan, wêrnei't York syn eigen mobile tillefoan ôfgiet. Dêrop jout York ta dat hy en trije oare âlde maten fan McCall, te witten: Resnik, Ari en Kovac, sels efter de moard-selsmoard yn Brussel en de moard op Susan sitte. Doe't harren team ôftanke waard troch it Amerikaanske regear binne se foar harsels begûn as hierlingen. Dat York letter oannommen waard by de DIA wie allinne mar moai meinommen, om't it harren in iepening nei klassifisearre ynformaasje fan 'e Amerikaanske oerheid joech. Susan moast dea om't se harren op in hier nei op it spoar kommen wie.
York besiket McCall derfan te oertsjûgjen dat der gjin goed en kwea bestiet, inkeld minsken dy't lok hawwe en minsken dy't pech hawwe. Hy nimt McCall mei nei bûten, dêr't Resnik, Ari en Kovac harren opwachtsje. McCall fertelt harren dat se in rare misse set begien binne troch in freondinne fan him te fermoardzjen. Hy seit harren oan dat er harren allegear deameitsje sil en dat syn iennichste spyt dêrby wêze sil dat er it mar ien kear dwaan kin. Dêrnei freget er York syn fan neat ôfwittende frou, dy't út 'e hûs kommen is om 'e beide famkes nei skoalle te bringen, om in lift nei it treinstassjon, en fan gefolgen hawwe de fjouwer mannen gjin oare kar as om him gean te litten.
York, Kovac, Resnik en Ari bejouwe har nei it baaiplak dêr't McCall oarspronklik wei komt. Omreden fan in neieroan kommende orkaan is de hiele befolking dêr evakuëarre. Wylst de stoarm oanboazet, meitsje de fjouwer hierlingen yn it ferlitten doarp jacht op McCall. Dy skeakelet lykwols Kovac, Ari en Resnik ien foar ien mei grou geweld út: Kovac mei in harpoengewear, Ari mei in pear messen, en Resnik troch yn 'e pleatslike bakkerij mei in stikmannich sekken wytmoal en in pear fentilators in stofeksploazje ta te rieden dy't Resnik sels ôfgean lit as er in ferdôvingsgranaat nei binnen smyt.
York, dy't him mei in skerpskuttersgewear op it dak fan in âlde fjoertoer weromlutsen hat, besiket McCall te twingen om foar 't ljocht te kommen troch him op te skiljen en te fertellen dat Miles yn 'e kofferbak fan syn auto sit. Mei it skerpskuttersgewear begjint er de auto ûnder fjoer te nimmen, wêrby't elts skot tichter by de kofferbak komt. Op it stuit dat er in kûgel troch de midden fan 'e kofferbak jeie sil, sjit McCall ynienen in efterbân fan 'e auto lek, sadat de kofferbak hommels in tal sintimeters omleech sakket. It skot fan York trochboarret dêrtroch ynstee it efterrút. McCall beklimt de toer en komt York oer it mad. Der folget in fjochtpartij wêrby't York in mês lûkt, dat McCall him lykwols ôfnimt om him mei te deadzjen. Dêrnei skopt er York syn lyk fan 'e toer ôf op 'e rotsen yn 'e djipte, dêr't it troch de wylde weagen fan 'e oerstjoere see fuortspield wurdt.
Produksje
The Equalizer 2 waard regissearre troch Antoine Fuqua nei in senario fan Richard Wenk op basis fan 'e tillefyzjesearje The Equalizer, út 1985-1989. Sawol Fuqua as Wenk, en ek haadrolspiler Denzel Washington, hiene earder gearwurke oan 'e foargeande film The Equalizer, út 2014.
As produsinten wiene Fuqua, Washington, Todd Black, Jason Blumenthal, Alex Siskin, Steve Tisch, Mace Neufeld, Tony Eldridge en Michael Sloan by it projekt belutsen foar de filmstudio's Columbia Pictures, Escape Artists, Zhiv Productions, Mace Neufeld Productions en de Picture Farm. Foar de film wie in budget beskikber fan $62 oant 79 miljoen. De kamerarezjy wie yn 'e hannen fan Oliver Wood, en de filmmuzyk waard fersoarge troch Harry Gregson-Williams.
Autodidakt
In autodidakt is ien dy't syn kennis troch selsstúdzje krigen hat. In persoan kin op elts punt fan it libben in autodidakt wurde. Autodidakten leare harren kennis út boeken, fan ynternet of fan oare boarnen. De ynformaasje kin ek fan oare persoanen komme, hoewol't it dan net hielendal mear autodidaktisme is.
It wurd wurdt fral brûkt op kennisnivo's dêr't in goeie oplieding by ferwachte wurde kin, bygelykgs by universitêre of oare stúdzjes fan heech nivo. Benammen yn de keunstberoppen, as skilders en muzikanten, komt autodidaktisme in protte foar.
The Equalizer 2
Distribúsje
De distribúsje fan The Equalizer 2 waard fersoarge troch Sony Pictures Releasing, de distribúsjepoat fan Sony Pictures, dat de memme-ûndernimming fan Columbia Pictures is. De film gie op 20 july 2018 yn 'e Amerikaanske bioskopen yn premiêre. It byhearrende soundtrackalbum ferskynde yn july 2018 by platemaatskippij Sony Classical.
Untfangst
Fan 'e filmkritisy krige The Equalizer 2 mingde resinsjes. Der wie benammen krityk op it ûngelikense tempo en it oantal subplots. Op IndieWire skreau David Ehrlich oer de film: "It goede nijs is dat fans fan Antoine Fuqua syn The Equalizer – in smaakleaze en pulpige fariaasje út 2014 op 'e tillefyzjesearje mei deselde namme út 'e 1980-er jierren – mear fan itselde foarset krije. It minne nijs is dat dat ek foar de rest fan ús jildt."
Op 'e webside Rotten Tomatoes, dy't resinsjes sammelet, hat The Equalizer 2 in midsmjittich goedkarringspersintaazje fan 51%, basearre op 199 ûnderskate resinsjes. De konsensuskrityk fan 'e webside, gearstald út al dy resinsjes, stelt: "[De film] leveret de spanning fan in standertfigilantefilm, mar dizze reüny fan fertroude talinten blykt ta einbeslút in teloarstellend foarbyld te wêzen fan 'e wet fan 'e ferminderjende mearopbringsten." Op Metacritic, de wichtichste konkurrint fan Rotten Tomatoes, behellet The Equalizer 2 in goedkarringspersintaazje fan 50%, basearre op 43 resinsjes.
Resultaat
The Equalizer 2 brocht yn 'e bioskopen yn 'e Feriene Steaten en Kanada $102,1 miljoen op, en yn alle oare lannen en territoaria $88,3 miljoen. Wrâldwiid kaam de opbringst dêrmei út op $190,4 miljoen. Ofset tsjin it budget fan $62 oant 79 miljoen betsjut dat in winst fan teminsten $111,4 miljoen, hoewol't dêr de marketingkosten noch wol ôf moatte. The Equalizer 2 ûnderfûn yn 'e bioskopen frijwat konkurrinsje fan 'e aksjefilm Mission: Impossible – Fallout en fan 'e filmmusical Mamma Mia! Here We Go Again, dy't likernôch tagelyk útkamen.
Juny
Juny is de sechde moanne yn it jier, foar de Gregoriaanske kalinder, en hat 30 dagen. De moanne is neamd nei de Romeinske goadinne Juno, goadinne fan houlikslok. In oare namme foar juny is "Simmermoanne".
Skûlnamme
In skûlnamme, soms ek wol oantsjut as in artystenamme, is in namme dy't troch in skriuwer of keunstner brûkt wurdt om de makker fan it wurk mei oan te tsjutten. Synonym is it wurd pseudonym, fan it Ald-Grykske ψευδος ("pseudos") = leugen, en ὀνομα ("onoma") = namme). In artistenamme en in skriuwersnamme binne foarmen fan in skûlnamme. Foar in skriuwersnamme wurdt soms noch de Frânske útdrukking nom de plume brûkt.
Romantyk
De Romantyk wie in rjochting yn 'e Europeeske keunst, muzyk en literatuer mei gefoel en ferbylding op 'e foargrûn (ein achttjinde-, begjin njoggentjinde iuw). Dêrneist gong it benammen om de leafde en it langstme nei it ferline; nei mearkes, sêgen en âlde folksferhalen.
It wie diels in reäksje op de Yndustriële Revolúsje, en ek rebûlje tsjin de aristokratyske sosjale en politike noarms fan de Ferljochting en in reäksje op de wittenskiplike rasjonalisaasje fan de natuer.
De Romatyk hie teffens in grutte ynfloed op de skiedskriuwing, it ûnderwiis en de natuerwittenskippen. Ek op de polityk hie it frijwat effekt; op it hichtepunt fan de Romantyk waard dy faak assosjearre mei liberalisme en radikalisme. Op de lange doer hat it effekt op de groei fan it nasjonalisme faaks it meast wichtich west.
De Romantyk yn de muzyk oppenearret him ûnder oare yn it wurk fan de operaskriuwer Richard Wagner. Oare ferneamde romantisy binne ûnder oaren Johann Wolfgang von Goethe, Johann Gottlieb Fichte, Caspar David Friedrich, John Keats, Johann Gottfried von Herder, Arthur Schopenhauer, Samuel Taylor Coleridge, Jean-Jacques Rousseau, William Wordsworth, William Turner, Friedrich Wilhelm Schelling, Guido Gezelle en Percy Bysshe Shelley. Yn Nederlân wurde letterkundigen as Rhijnvis Feith, Willem Bilderdijk, Multatuli en ek in politikus as Johan Rudolph Thorbecke ta de romantisy rekkene.
De meast ferneamde skriuwers út de Fryske Romantyk binne de bruorren Halbertsma, bakkerssoannen út Grou.
Sint Vitus fan Aldehou
Foar de tsjerkeskiednis fan Ljouwerteradiel is de St. Vitus fan Aldehou tige wichtich west. De St. Vitus fan Aldehou is stifte troch de Benediktiner ryksabdij fan Corvey. Dy ryksabdij wie yn 822 stifte troch Karel de Grutte. Karel de Grutte en syn opfolgers hienen der in polityk belang by dat der tsjerken stifte waarden. In protte Fryske grûn wie der yn hannen kommen fan kleasters bûten Fryslân. Ek de abdij fan Corvey hie yn Fryslân besit. Neist de biskop fan Utert stiften ek dizze kleasters tsjerken. Corvey hie besit yn it doetiidske doarp Aldehou. Corvey die ek mei oan de polityk fan har stifter. Yn de lêste helte fan de njoggende iuw moat de St. Vitustsjerke der kommen wêze. De tsjerke krige syn namme fan de patroanhillige fan it kleaster. Hoe’t dy earste tsjerke der útsjoen hat, is net mear nei te gean.
De parochjegrinzen
Safier as nei te gean is, leinen de parochjegrinzen tusken wat no it fan Harinxmakanaal is, dan gie dy by nei te noarden by Miedum en Wyns lâns nei de Hijumer Feart, dêrnei gie er wer nei it suden lâns de eastlike kant fan de Middelsee. Al de minsken dy’t wennen yn gebiet moasten nei Aldehou om nei tsjerke te gean. Foar dy tiid wienen dit tige grutte ôfstannen. Der waarden dan ek ienfâldige kapellen boud. Yn sa’n kapel mocht allinne de mis opdroegen wurde. Begrave en dope moast yn Aldehou barre. Yn eardere tiden mocht der yn it plak sels begroeven wurde. Der kamen klachten oer. Foaral yn ‘e winter wie Aldehou net te berikken, dat der kamen tsjerken yn it bûtengebiet. De earste is Stiens west. Ek dêr kaam in St. Vitustsjerke. Under dy tsjerke foelen Stiens, Feinsum, Hijum, Britsum en Wyns. Letter kaam hjir noch by dat as in plak doarpsrjochten hawwe woe, it in tsjerke hawwe moast moast. Sa krige Stiens dochtertsjerken yn Ljouwerteradiel.
De ynfloed fan Corvey waard minder
Ljouwert en Corvey leinen te fier fan inoar. Boppedat woe de biskop fan Utert syn rjochten op Fryslân wier meitsje tsjinoer de greven fan Brunswyk. Yn 1143 waard Herbert fan Nordheim abt fan it kleaster Corvey. Hy wie besibbe oan de greven Brunswyk. Hy hat in part fan kleasterbesit ferkocht. De keizer beneamde doe Hindrik ta abt. Hindrik hat in protte dien om de skea te beheinen. Hy rôp dêr de help yn fan biskop Hartburd fan Utert, dy’t fan Fryske komôf wie. Oft dit slagge is, is de fraach. De praktyk sil west hawwe dat it behear fan de tsjerken by de opkommende adel en de geastlikheid kaam te lizzen. Eins ûntstie der sa in fakuüm.
Ljouwert krige de rjochten
Yn 1435 krigen de doarpen Aldehou, Nijehou en Hoek stedsrjochten. De macht fan de Camminga’s wie wilens belune en koenen sa net mear foar Mariëngaarde opkomme. It stedsbestjoer, de boargers, seagen doe kâns om it rjocht om geastliken te beneamen nei har ta te lûken. Bûten de stêd, yn Ljouwerteradiel, holde Mariëngaarde syn macht.
Klauboek
In klauboek wie yn Grinslân in offisjeel register fan dy pleatsen en huzen binnen de kluften (ek klauwen of clauwen) dêr 't de eigener fan berjochtige wie om as redger (of rjochter) op te treden. Oarspronklik gie it rjochterskip rûn tusken alle ynwenners dy 't oan beskate kritearia foldiene. De rjochten wiene omgeand. De wize dêr't it rjocht op omgie wie fêstlein yn saneamde klauboeken. De pleatsen dy't yn it klauboek opnommen wiene, wiene de saneamde edele heerden.
Yn'e rin fan 'e tiid kamen hieltyd mear rjochtsstuollen yn hannen fan ien famylje, dy't him as haadling, letter as jonker, dêrom ek hear fan de oanbelangjende rjochtsstoel neame liet. Yn dat gefal waard de rjochtsstoel as 'steand' oantsjut. Yn de Oldambten en Westerwolde waarden de rjochters fan de sechstjinde iuw ôf oansteld troch it stedsbestjoer fan Grins. Earst wie der noch sprake fan in aparte landrichter, mar yn de santjinde en achttjinde iuw fungearre de drost as rjochter.
De Grinzer redgers bleaunen yn funksje oant de Bataafske omkear.
Telegrafist
thumb|right|In telegrafist thumb|In seinkaai In telegrafist is immen dy't mei help fan in elektryske telegraaf berjochten stjoert en ûntfangt. Sokke berjochten wurde meastal telegrammen neamd. Meidat de berjochten yn morsekoade ferstjoerd waarden, moast de telegrafist by steat wêze dy koade fluch te brûken om tekst yn koade om te setten en koade wer nei tekst te "fertalen". It kodearjen fan in tekst waard mei in seinkaai dien; it dekodearjen troch de elektryske pulsen yn koarte en lange lûdssignalen om te setten, dy't meast oer in koptelefoan belústere waarden. De telegrafist sette de piepkes wer om yn letters. In betûft telegrafist koe sadwaande tweintich oant fjirtich wurden de minút ferstjoere as ûntfange.
At it seinen net oer in fêste line gie, mar oer de radio (triedleaze of radiotelegrafy), waard ek wol fan markonist sprutsen, benammen oan board fan skippen. Hy waard oan board ek wol "tried", "fonk" of "fonkeboer" neamd.
Bente
Bente is in Deenske famkesnamme. It is in ferkoarting fan Benedikte en giet dêrmei werom op de Latynske namme Benediktus, letterlik: "Dêr't goed oer praat wurdt."
Thor: The Dark World
Thor: The Dark World is in Amerikaanske superheldefilm út 2013 ûnder rezjy fan Alan Taylor, mei yn 'e haadrollen Chris Hemsworth en Natalie Portman. De titel betsjut: "Thor: De Dûnkere Wrâld". It ferhaal folget de god Thor, dy't, nei syn aventoeren yn Thor (2011) noch altyd smacht nei syn Ierdske leafde, dr. Jane Foster. Hy moetet har wer as se by fersin yn oanrekking kommen is mei de Aether, in wapen dat troch de dûnkere elf Malekith oanmakke is om it hielal te ferdylgjen. Thor: The Dark World krige fan 'e filmkritisy mingde resinsjes, mar wie in grut kommersjeel súkses yn 'e bioskopen. De film makket diel út fan Phase 2 fan 'e Marvel Cinematic Universe-filmsearje, en folget as sadanich op Iron Man 3. De folgjende film fan 'e rige is Captain America: The Winter Soldier, dat yn 2014 útkaam, mar it direkte ferfolch op Thor: The Dark World is Thor: Ragnarok, út 2017.
Prolooch
Tûzenen jierren lyn besocht de dûnkere elf Malekith in wapen fan floeiber guod op 'e Njoggen Riken los te litten dat er de 'Aether' neamde, en dat ien fan 'e saneamde 'Uneinichheidsstiennen' wie. It soe it hielal ferneatigje en alles dat wie, werombringe ta in steat fan tsjuster, dêr't de dûnkere elven yn bestien hiene foar't it hielal ta wêzen kaam. Bor, de heit fan Odin, de kening fan Asgard, oarlogge tsjin 'e dûnkere elven en foel harren wrâld Svartalfheim binne om Malekith tsjin te hâlden. Dêr stried it leger fan Asgard tsjin it leger fan Malekith, dat ek genetysk ferbettere fjochters omfette, de Ferflokten, dy't de rest fan harren lange libben opjûn hiene om in koart skoftke as ûnoerwinlike kriger fanwegen komme te kinnen.
It slagge Bor en ûntskuor de Aether oan 'e hannen fan Malekith, wêrnei't de dûnkere elven troch it leger fan Asgard ferslein wurde koene. Nei syn oerwinning ferburch Bor de Aether, dy't te machtich wie om te ferneatigjen, yn in reuseftige stiennen pylder. Malekith liet alle dûnkere elven harsels opofferje yn 'e striid, sadat hysels en in lytse kloft oaren fuortglûpe koene yn in romteskip. Dêr lieten se harsels weisakje yn stasis, wylst Bor derfan oertsjûge wie dat alle dûnkere elven útrûge wiene.
Haadferhaal
Thor syn grutte leafde, de Amerikaanske astrofysika dr. Jane Foster is ûnderwilens yn Londen. Dêr besiket se Thor te ferjitten, fan wa't se al twa jier neat heard hat, en har normale libben wer op te pakken. Mei har stazjêre Darcy Lewis en Darcy har stazjêr Ian Boothby spoart se guon fan 'e willekeurich ferskinende poarten op yn in leechsteand, fertutearze fabryksgebou. De ferskining fan 'e poarten hawwe dêr de natoerwetten fersteurd, sadat bygelyks in frachtwein yn in steat fan gewichtsleazens optild wurde kin troch in bern. Jane rekket by de oaren wei en wurdt yn in poarte sûgd dy't har nei in oare wrâld ta teleportearret. Dêr ûntdekt se in pylder wêrfan't de stiennen yn in steat fan gewichtsleazens in ein útinoar sweve. In reade floeistof befynt him tusken de stiennen yn; as se dy oanrekket, kringt dy har lichem binnen en rekket Jane bewusteleas.
Thor wurdt troch de alsjende Heimdall warskôge dat er Jane net mear gewaarwurde kin. Yn tûzen noeden reizget er nei de Ierde, dêr't er Jane weromfynt yn it âlde fabryk. Darcy hat ûnderwilens de plysje ynskeakele mei't Jane fiif oeren lang fermist west hat, mar as in plysjeman Jane arrestearje wol om't se har op oarmans gerjochtichheid bejûn hat, folget der in ûntploffing sadree't er har oanrekket. Der falle gjin deaden, mar eltsenien is bot kjel wurden. Thor beseft dat Jane wat yn har opnommen hat dat net fan 'e Ierde is, en nimt har mei nei Asgard. Dêre is Odin alhiel net wiis mei Thor syn beslút om in Ierdlinge mei te slepen. Hy jout befel om Jane werom te stjoeren nei de Ierde, mar sadree't de Asgardyske wachters har oanreitsje, folget der in nije ûntploffing. Nei ûndersyk stelt Eir, de hege genêsfrouwe fan Asgard, fêst dat Jane in grutte hoemannichte bûtenierdske enerzjy absorbearre hat, dêr't se nei ferrin fan tiid oan ferstjerre sil. Der bestiet lykwols op Asgard gjin technology om Jan fan 'e substânsje te ûntdwaan. Odin beseft dat de enerzjy de Aether is, en warskôget Thor dat it wapen net inkeld Jane deadzje, mar it folsleine hielal ferdylgje sil.
Malekith, dy't út syn stasis ûntwekke is troch de frijlitting fan 'e Aether, feroaret syn ûnderbefelhawwer Algrim yn in Ferflokte en stjoert him út. Algrim ynfiltrearret Asgard yn 'e momkape fan ien fan 'e plonderders op Vanaheim, dy't de Asgardyske troepen as finzenen mei weromfiere nei Asgard om se dêr yn 'e tsjerkers op te sluten. Algrim brekt al rillegau út en beävensearret by wize fan ôflieding in finzene-opstân yn 'e tsjerkers. Sels set er nei it paleis fan Odin ta, dêr't Malekith en de oare oerlibjende dûnkere elven binnenkringe troch in frontale oanfal. Mei't se fiele kinne dat Jane de Aether befettet, is harren direkte doel om har te ûntfieren. Jane stiet lykwols ûnder beskerming fan Thor syn mem Frigga, dy't har ferstoppet en Malekith misliedt. Malekith deadet har út wraak, mar de oankomst fan Thor, dy't Malekith mei syn magyske striidhammer Mjölnir ferwûnet, twingt Malekith en Algrim om út te piken sûnder wat bedijd te hawwen.
Wylst Heimdall Odin ôfliedt, befrijt Sif Jane út har sel. Dêrnei keare Sif en Volstagg de tahastige wachters tsjin wylst Thor, Loki en Jane in romteskip fan 'e dûnkere elven oan 'e praat krije dat efterbleaun is nei de oanfal. Dêr naaie se yn út, efterfolge troch wachters yn harren eigen skippen. Underweis springe Thor-en-dy lykwols oer nei in skip dat bestjoerd wurdt troch Fandral, wylst hast alle wachters it no ûnbemanne skip fan 'e dûnkere elven folgje. It iennichste efterfolgjende skip dat him net bedrage lit, wurdt troch Fandral intere en útskeakele. It skip mei Thor, Loki en Jane oan board giet troch in wjirmgat dêr't inkeld Loki it bestean fan wit, en komt sa oan op Svartalfheim.
Dêr wurdt it trijetal opwachte troch Malekith, Algrim en harren mannen. Loki, dy't earder troch Algrim yn 'e tsjerkers ûnder Asgard sjoen is, makket Malekith wiis dat er in bûnsgenoat fan sines is troch Thor del te stekken. Malekith nimt syn help oan, grypt Jane fêst en ûntlûkt de Aether oan har. Dêrop wurdt er lykwols daliks oanfallen troch Thor; it delstekken fan dyselde blykt mar in yllúzje te wêzen dy't troch Loki oproppen is. Spitigernôch is Malekith mei de Aether yn him frijwol ûnkwetsber en kin sels in terwinkel mei Mjölnir him net deadzje. Malekith ferlit Svartalfheim yn it lêste romteskip fan 'e dûnkere elven, wylst Thor en Loki tsjinkeard wurde troch syn trewanten. Wylst Thor mei Algrim fjochtet, eliminearret Loki handich de oare dûnkere elven. As Algrim Thor oermânsk driget te wurden, komt Loki syn pleechbroer te help en weeft op slûchslimme wize ek mei him ôf, mar dêrby rekket er sels deadlik ferwûne. Hy stjert yn Thor syn earms.
Neitiid fine Thor en Jane de poarte nei it fabryk yn Londen werom, dêr't Jane earder by fersin troch nei Svartalfheim ta reizge wie. Se geane nei Londen ta, dêr't se har by Darcy en Ian jouwe en teffens weriene wurde mei Jane har eardere mentor dr. Erik Selvig. Dyselde wie nei syn befrijing fan 'e geastlike besetting troch Loki (sjoch: The Avengers) in skoft opsletten yn in psychiatrysk sikehûs, mar Darcy en Ian hawwe him dêr út befrijd sadree't se syn lokaasje ûntdieken. Selvig berekkenet dat it sintrum fan 'e Konverginsje yn Greenwich wêze sil. It is dúdlik dat Malekith, as er de Njoggen Riken ferwoastgje wol, taslaan moatte sil as se allegear op ien line steane. Dat, fiifresom sette se nei Greenwich ta om him tsjin te kearen. Underwilens keart op Asgard in wachter werom dy't Odin nei Svartalfheim stjoerd hie, mei it nijs dat er it lyk fan Loki sjoen hat.
Koart nei de oankomst fan Thor-en-dy yn Greenwich arrivearret Malekith dêr yn syn romteskip, mei by him de lêste dûnkere elven. Thor fjochtet mei Malekith, wêrby't se troch de neieroan kommende Konverginsje troch willekeurich foarmjende poarten op alderhanne wrâlden bedarje, mar hieltyd nei Greenwich weromkeare. By in besyk oan Jotunheim kringt der ûngemurken ek in iismeunster troch de poarte nei de Ierde, dat dêr in dûnkere elf deamakket en ferslynt om dan út te naaien. Underwilens wurde Darcy en Ian efterfolge troch de dûnkere elven. As dy op it punt steane om Darcy te deadzjen, sjocht Ian dat in parkearre auto yn in steat fan gewichtsleazens omheech begjint te sweven. Hy pakt de auto op en slacht dêr de dûnkere elven mei dea. Troch har libben te rêden wint er Darcy har leafde, dy't him hertstochtlik begjint te tútsjen. Op 't langelêst reitsje Thor en Malekith troch in poarte byinoar wei. Malekith kin dan sûnder wjerstân yn Greenwich syn plannen ferwêzentlikje. Thor wit nei de Ierde werom te kearen, mar bedarret yn it sintrum fan Londen, en om't er Mjölnir tydlik kwytrekke is, moat er de metro nimme werom nei Greenwich.
Hy arrivearret dêr krekt op 'e tiid om Jane, Darcy, Ian en Selvig te helpen en set harren eksperimintele wittenskiplike apparatuer tsjin Malekith yn. Mei't dyselde troch de Aether fierhinne ûnkwetsber is, brûke se de apparaten om him lichemsdiel foar lichemsdiel nei oare wrâlden ta te teleportearjen, oant úteinlik syn romp nei Svartalfheim stjoerd wurdt. By de lêste konfrontaasje mei Malekith foar't se him útinoar riten hawwe, is Thor bewusteleas rekke, en as it reusefige, rjochtopsteande romteskip fan Malekith begjint om te kealjen en op Thor driget te fallen wylst er te swier foar har is om fansiden te skuorren, giet Jane boppe-op him lizzen om him mei har eigen lichem te beskermjen. It romteskip falt lykwols net, want Selvig brûkt syn lêste apparaat om it yn syn gehiel nei in oare wrâld te stjoeren. Dat blykt Svartalfheim te wêzen, dêr't it skip boppe-op 'e warleaze Malekith delkomt en him folslein ferpletteret.
Neitiid keart Thor werom nei Asgard, wylst Jane op 'e Ierde efterbliuwt yn ûnwissichheid oer hoelang't it diskear duorje sil ear't er weromkomt. Op Asgard fermoedsoenet Thor him mei Odin, mar hy wiist Odin syn oanbod ôf om foar him yn 't plak kening fan Asgard te wurden. Hy komt syn ûnthjit oan 'e stjerrende Loki nei om Odin oer Loki syn selsopoffering te fertellen. Odin hat argewaasje fan it feit dat ien soan te graach kening wurde woe en de oare hielendal net, mar nettsjinsteande dat fertelt er Thor dat er grutsk op him is. Nei't Thor him ôfjûn hat, ferdwynt de yllúzje en blykt it Loki te wêzen dy't op 'e troan fan Odin sit, en hy is libben en wol.
Healwei de ôftiteling bringe Volstagg en Sif de Aether by de Sammelder om him it ding him op 'e noed te jaan. Hja lizze út dat de Tesseract (sjoch: The Avengers) al op Asgard bewarre wurdt, en dat it net ferstannich is om twa Uneinichheidsstiennen sa deun byinoar te hâlden. [Dit ferklearret hoe't de Sammelder yn 'e film Guardians of the Galaxy (2014) yn it besit fan in Uneinichheidsstien wêze kin.] Nei't se fuortgien binne, jout de Sammelder utering oan syn winsk om alle fiif Uneinichheidsstiennen te besitten. Nei ôfrin fan 'e ôftiteling folget noch in sêne wêryn't Thor, nei syn moeting mei 'Odin' weromkeart nei de Ierde en weriene wurdt mei Jane, wylst it iismeunster fan Jotunheim yn it leechsteande fabryk efter de stedsdowen oan sit.
Produksje
Thor: The Dark World waard yn april 2011 yn produksje nommen, doe't de foargeande film Thor noch mar kwealk yn 'e bioskoop draaide. Kenneth Branagh, dy't de Thor regissearre hie, fûn dat te gau. Hy wie jierren dwaande west mei de earste film en wie net ree om him fuort dêrnei alwer fêst te lizzen foar in ferfolchfilm.
Dêrop iepenen de Marvel Studios, dy't de film makken, ûnderhannelings mei Patty Jenkins. Sy woe Thor: The Dark World wol regissearje, mar inkeld as se mei it ferhaal in kant fan har eigen kar útgean mocht. (Se woe in film meitsje dy't rûchwei basearre wie op Romeo en Julia, wêrby't Jane Foster fêstsiet op 'e Ierde en Odin in ferbod oplei oan Thor om har te helpen. Underwilens soe Malekith de Aether op 'e Ierde ferbergje, om't er wist dat Odin neat om dy wrâld joech.) Dêr koe gjin oerienstimming oer berikt wurde, dat yn desimber 2011 seach Jenkins fan it projekt ôf.
Ein desimber 2011 waard yn har plak Alan Taylor ree befûn om Thor: The Dark World te regissearjen. Hy wurke nei in senario fan Christopher Yost, Christopher Markus en Stephen McFeely. As produsint wie Kevin Feige by it projekt belutsen foar de Marvel Studios. Foar de film wie in budget beskikber fan $150 oant 170 miljoen. De kamerarezjy wie yn 'e hannen fan Kramer Morgenthau, en de filmmuzyk waard fersoarge troch Brian Tyler.
Opnamen
De opnamen foar Thor: The Dark World setten op 10 septimber 2012 útein en duorren oant en mei 14 desimber fan dat jier. Der waard filme yn Bourne Wood, yn it Ingelske greefskip Surrey (û.m. de sênes op Vanaheim), op ferskate lokaasjes yn Londen, en by it Ald Keninklik Marinekolleezje (ORNC) yn Greenwich (it klimaktyske gefjocht oan 'e ein fan 'e film). De binnendoarsênes waarden opnommen yn 'e Shepperton Studios en de Longcross Studios, beide yn Surrey. Fierders waard de sêne dêr't dr. Erik Selvig yn trochdraait en neaken omrint, echt filme by Stonehenge yn Wiltshire. De sênes op Svartalfheim waarden opnommen op ferskate lokaasjes yn Iislân, wêrûnder Skógafoss, Fjaðrárgljúfur en Skeiðarársandur.
Untfangst
Fan 'e filmkritisy krige Thor: The Dark World mingde resinsjes. Sa skreau Simon Abrams op 'e webside RogerEbert.com: "Der sit krekt genôch spanning en humor yn [de film] om it fierders kâld littende ferhaal it besjen wurdich te meitsjen, mar dan ek mar krekt." Yn The Dailey Telegraph skreau Tim Robey: "[De film] liket wol folslein troch in kommisje makke te wêzen: [alles] yn hûsstyl, mei gjin persoanlik stimpel te bekennen." Neffens Ben Child fan The Guardian wie it inkeld oan "it yndrukwekkende kollektive garisma fan Tom Hiddelston en Chris Hemsworth" te tankjen dat Thor: The Dark World gjin "franchisemoardner" waard. Oan 'e oare kant fan it spektrum skreau Alonso Duralde fan TheWrap: "Thor: The Dark World leveret wat ûnthjitten is – aksje, bûtenierdske swidens, romantyk, humor – dêr't er syn foargonger mei oertreft."
Op 'e webside Rotten Tomatoes, dy't resinsjes sammelet, hat Thor: The Dark World in boppegemiddeld goedkarringspersintaazje fan 66%, basearre op 282 ûnderskate resinsjes. De konsensuskrityk fan 'e webside, gearstald út al dy resinsjes, stelt: "It is miskien net de bêste film dy't út it Marvel-universum komt, mar Thor: The Dark World hat likegoed noch mear as genôch humor te bieden, mei dêropta de aksje op libben en dea dy't fans ferwachtsje." Op Metacritic, de wichtichste konkurrint fan Rotten Tomatoes, behellet Thor: The Dark World in goedkarringspersintaazje fan 54%, basearre op 44 resinsjes.
Opbringst
Thor: The Dark World brocht yn 'e bioskopen yn 'e Feriene Steaten en Kanada $206,4 miljoen op, en yn alle oare lannen en territoaria $438,4 miljoen. Wrâldwiid kaam de opbringst dêrmei út op $644,8 miljoen. Ofset tsjin it budget fan $150 oant 170 miljoen betsjut dat in winst fan teminsten $474,8 miljoen, hoewol't dêr de marketingkosten noch wol ôf moatte. Thor: The Dark World fertsjinne bûten Noard-Amearika it measte yn Sina ($55,3 miljoen), yn Ruslân en de oare eardere republiken fan 'e Sovjet-Uny ($35,4 miljoen) en yn Ingelsktalich Jeropa (it Feriene Keninkryk, Ierlân, Gibraltar en Malta: $31,4 miljoen). It Amerikaanske tydskrift Deadline Hollywood berekkene de skjinne winst fan 'e film op $139,4 miljoen.
Prizen
Thor: The Dark World wûn gjin wichtige prizen, mar waard wol nominearre foar fiif Saturn Awards, trije MTV Movie Awards, trije Teen Choice Awards, in People's Choice Award, in Empire Award en in BET Award.
List fan planetoïden 30201-30300
Dit is in list fan planetoïden 30201-30300.
La Tène-tiidrek
It La Tène-tiidrek (5e-1e iuw f.Kr.) is in tiidrek yn de izertiid. De metaalbewurkingstechniken út it La Tène-tiidrek hawwe har ûntjûn út de Hallstatt-kultuer en kin dêrom fuort as opfolger fan de Hallstatt-kultuer sjoen wurde. De fynsten litte ek mediterraanske ynfloeden sjen.
It tiidrek is neamd nei it archeologyske fynplak fan La Tène, oan de noardkant fan de Mar fan Neuschâtel yn Switserlân, dêr't in grutte fynst dien waard troch de fisker Hansli Kopp yn 1857.
It La Tène-tiidrek dat mei it tiidrek fan de Kelten yn ferbân brocht wurdt begjint om 450 f.Kr. en duorret oant de Romeinske tiid yn de 1e iuw f.Kr. thumb|left|350px|Oersjoch fan de Hallstatt en La Tène kultueren. It [[Hallstatt-kultuer|Hallstatt kearngebiet (800 f.Kr.) is oanjûn mei giel, it ynfloedsgebiet om 500 f.Kr. mei ljochtgiel. It La Tène kearngebiet (450 f.Kr.) is oanjûn mei grien, it mooglike ynfloedsgebiet fan La Tène om 50 f.Kr. mei ljochtgrien. De gruttere Keltyske mienskippen binne mei namme neamd.]]
Sensual Jane
Sensual Jane, echte namme: Ioana Botezatu (15 july 1983 ), is in rêstend Roemeensk neakenmodel en pornografysk aktrise en prostituee. Neffens har offisjele opjefte wie se ûnder har pornokarriêre 1.67 m, gewicht 58 kg.
Untouchable
"Untouchable", "Untouchables", "The Untouchable" of "The Untouchables" hat yn de Wikipedy ferskate betsjuttings:
July
July is de sânde moanne yn it jier, foar de Gregoriaanske kalinder, en hat 31 dagen. De moanne is neamd nei de Romein Julius Caesar; foar syn tiid wie it "Quintilis", Latynsk foar "fiifde", om't it eartiids de fiifde moanne wie. In oare namme foar july is "Heamoanne".
Weefplaatsje
right|140px| ferskillende weefplaatsjes thumb|140px|left| Ier-midsiuwsk weefplaatsje In weefplaatsje waard brûkt by it weven fan gurdles en bannen. Se wurde faak yn terpen fûn. It weven mei weefplaatsjes waard ek yn de 20e iuw noch wol dien.
Teken fan Brudzinski
It teken fan Brudzinski is it ferskynsel dat by it bûgen fan de holle de knibbels oplutsen wurde om't it oars pynlik is..
Sevilla (betsjuttingsside)
"Sevilla" hat yn de Wikipedy ferskate betsjuttings:
Wetterflok
thumb| Wetterflok
Wetterflok (Elodea) is in algemiene wetterplantefamylje dat benammen yn sleatten foarkomt, mar net op de eilannen. Sûnt 1860 yn Nederlân. De plantefamylje reide him sa sterk út, dat de skipfeart der troch hindere waard. Yn 1875 nadere de plant Fryslân en de Steaten lieten har foarljochtsje om de plant te kearen. By feroardering moasten de skippers dy't Fryslân binnenfarden roer of swurden ûntdwaan fan oanhingjende plantedielen. De maatregelen wienen omdoch, koart dêrnei wie de plant yn de hiele provinsje te finen.
De Nachtdravers
De Nachtdravers is in Aldjiersploech fan Donkerbroek.
De ploech is yn 1968 oprjochte mei as doel it fandalisme by Ald- en Nij tsjin te gean. It is sûnttiids útgroeid ta in feriening dy't him ynset foar it doarp. Yn 2010 is ek in simmerfeest organisearre yn de foarm fan in seiskamp. Elk jier wurdt in jefte oan it doarp jûn, de âlderein en de siken krije elk jier in presintsje of in roas. Op Aldjiersdei wurdt in bernemiddei opsetten en jouwe De Nachtdravers nei de jierwikseling in sjo op de brêge. Nijjiersdei wurdt ôfsluten mei in doarpsfeest.
Doezumer Aldjiersploech
Doezumer Oudejaars Ploeg, ôfkoarte as DOP is in Aldjiersploech dy't alle jierren in stunt úthellet yn Doezum en omkriten. Op Nijjiersnacht is der meast in grut fjoerwurk. Se sykje wat aktueels om dêr op ludike wize wat mei te dwaan. Faak is it doarp der by de aksjes belutsen
De Weitsrop
De Weitsrop wie in moanneblêd dat sûnt 1933 ferskynde en wijd wie oan de befoardering fan it Frysk ûnderwiis. Redakteur wie Pieter Sipma. De Provinsjale Underwiisrie fan Frylân en de Fryske Underrjochtliga steunden de útjefte, dy't lykwols nei in jier al wer ferdwûn.
Killa Raketa
Killa Raketa, echte namme: ûnbekend (9 novimber 1993), is in Yndonezysk neakenmodel en pornografysk aktrise. Neffens har offisjele opjefte wie se ûnder har pornokarriêre 1.63 m, mei in gewicht fan ? kg.
Hegere seefeartskoalle
In hegere seefeartskoalle is in hegeskoalle dêr't offisieren foar de keapfardij oplaat wurde.
Yn Nederlân binne de opliedingen foar stjoerman en wurktúchkundige kombineare ta maritym offisier.
Hegere Seefeartskoallen binne:
De Hûnekop
De Hûnekop is in Fryske muzykband. Harren muzykstyl wurdt arbeidersrock as ek rûchhouwersmuzyk neamd.
Bandleden
De band hat fjouwer leden, te witten:
Skiednis
Yn 2008 en 2009 die Emiel Stoffers by syn reis troch Austraalje ynspiraasje op mei muzyk fan Hank Williams en Johnny Cash. Nei syn weromkommen yn Fryslân waard mei Rik Alstra en Bart Scheffers de band De Hûnekop noch yn 2009 oprjochte. It earste gruttere muzykbarren dêr't de band oan meidie wie yn 2009 by it Freeze Festival yn Ljouwert.
By it 2e Hûnekopfestival op 20 oktober 2012 waard de tredde CD fan De Hûnekop presintearre mei de titel Psalms foar de Rûchhouwer. As promoasje foar it festival hie de band twa dagen lang syn eigen radiostasjon mei de namme Hûnekop FM yn 'e ether. Yn 2013 joech de band mear as 50 optredens. Op 12 oktober 2013 waard it tredde Hûnekopfestival yn it WTC Expo holden. It Hûnekopfestivel mei de band Strawelte hie sa'n 1.500 besikers en wie fuort ek it grutste konsert fan dat jier.
Yn maart 2014 ferskynde in dûbel-cd mei as namme "Fiif Jier Smoar". It is in sammel-album wurden mei de meast populêre nûmers fan de Hûnekop en is útbrocht mei it nije fêste bandlid Jeroen Seinstra (elektrysk gitaar). Mei it útbringen fan "Fiif Jier Smoar" sette ek de "Fryslan Toer 2014" útein. Dêrneist begûn de band yn 2014 ek mei in rige konserten bûten de provinsje Fryslân.
Diskografy
Albums
Ringo Starr
thumb|right|200px|Ringo Starr 2007 Ringo Starr - pseudonym foar Sir Richard Starkey (Liverpool, 7 july 1940) is fral bekend as de drummer fan de band The Beatles, mar is ek al foar dat dy band útelkoar gie in soloartyst. Op 18 augustus 1962 spile hy foar it earst as offisjeel lid fan The Beatles.
Stasjon Glanerbrug
Stasjon Glanerbrug (Gbr) is in spoarweistasjon yn it Oeriselske Glanerbrug oan de Steatsline D. It stasjon waard iepene yn 1868 doe't dit lêste part fan steatsline D ree kaam. Op 1 oktober 1875 waard it stasjon sletten. Yn 1888 waard it fannijs iepene, mar op 6 novimber 1950 foel it doek foar it stasjon foar de twadde kear. Pas nei goed fyftich jier op 18 novimber 2001 waard it foar de twadde kear iepene. Yn 1910 hie it stasjon in gebou krigen dat earne yn de jierren 80 ôfbrútsen waard. It stasjon bestiet hjoed-de-dei út in perron mei in tal bankjes en in kaartsjesautomaat.
Ringo Starr
Fan 20 oktober 2008 ôf wol Ringo gjin fanmail mear ûntfange.
Hans Achterhuis
Libbensrin
Achterhuis studearre teology en filosofy yn Utert en Straatsburg. Wurke yn de santiger jierren by it Wrâlddiakonaat fan de Nederlânsk Herfoarme Tsjerke. Hy promovearre mei in proefskrift oer Albert Camus. Lange tiid kombinearre Achterhuis syn wittenskiplike wurk mei funksjes by maatskiplike organisaasjes (Werelddiaconaat, Nederlands Centrum voor Buitenlanders). As dosint sosjale filosofy wie hy ferbûn oan de Universiteit fan Amsterdam, ûnder oare by de ôfdieling Andragology. Yn 1988 waard Achterhuis bysûnder heechlearaar Miljeufilosofy oan de Universiteit fan Wageningen. Fan 1990 - 2007 hie er de learstoel Wiisbegearte oan de Universiteit Twinte.
Gedachtegoed
In tinker dy't syn oanpak en ideeën sterk beynfloede hawwe is Ivan Illich. Illich is ek ien fan de him ynspirearjende tinkers dêr't er in haadstik oan wijde yn syn Filosofen van de Derde Wereld (1975). Dêryn wijde er boppedat in haadstik oan Mao Tse-toeng (Mao Zedong), wêrfan't er him letter, yn 2008 by it ferskinen fan syn grouwe monografy Met alle geweld mei klam distansiearret: destiids stelde hy dat de opfettings fan Mao in "oar frijheidsgebryp" ynholden. ûnder in lichtfeardich foarbygean oan de bloedige ûnderdrukking en grutskalige skeiningen fan minskerjochten dy't yn Sjina ûnder Mao barden.
Oer syn boeken
In soad misken tinke dat de frije merk in objektyf proses is. Nimmen liket ferantwurdlik te wêzen foar de ideology en de utopy dêrefter. Der soe gjin ‘kapitalistysk manifest’ bestean. Hans Achterhuis lit sjen dat sa'n manifest wis al bestiet. Dat is de fassinearjende roman 'Atlas Shrugged' (1957), skreaun troch in yn Amearika tige ynfloedrike filosofe dy't yn Europa net sa bekend is: Ayn Rand. Atlas Shrugged jildt yn de FS nei de Bibel as it wichtichste boek fan de ôfrûne iuw. It giet oer in elite fan neoliberale utopisten dy't de besteande maatskippij finaal kapot meitsje, wêrnei't se de nije wrâld fan it ultrakapitalisme opbouwe kinne. Ayn Rand wie de ideologyske ynspirator fan FED-presidint Alan Greenspan oant 2006, wêrfan de monetêre polityk yn ús globalisearre wrâld letterlik elk minsk rekket, lykas de kredytkrisis sjen lit. Achterhuis stelt yn syn boek ek – ûnder folle mear – de bonussen en de werstrukturearring fan de sûnenssoarch oan de oarder. Achterhuis brûkt hjiryn de filosofy mar ek de skiedskriuwing, de aktualiteit fan de krante, en de literêre ferbylding yn romans om te maklike ferklearrings fan geweld ôf te wizen. Oft it no giet om biologyske natoer is of it troch Girard beskreaune sûndebokmeganisme. Geweld kin net definityf ferslein wurde troch dy saneamde iene oarsaak wei te nimmen. Mei in yn it earste oankommen beskieden beskriuwing fan geweld wit hy in protte aspekten fan dit mearkoppige meunster te ûnthullen. As in filosofyske fretsek hat hy him de relevante literatuer ta nutte makke. It geweld is neffens Achterhuis it dúdlikst te sjen dêr't utopyske dreamen yn de mande geane mei in doel-middeltinken en mei makberheidsfantasijen. It radikaal útbanne wolle fan alle geweld is sels sa’n utopyske dream. Ynstee dêrfan hâldt Achterhuis oan 'e ein fan syn dikke boek in foarsichtich pleidoai foar ynstitúsjes dy't ús by steat stelle om it geweld net radikaal út te bannen, maar te domestisearjen. Dit boek út 1980 wie tige súksesfol. Achterhuis stelt hjiryn de enoarme groei fan de sektor fan it wolwêzenswurk net allinnich op foarútgong wiiist. Mear help betsjut net altiten foarútgong, mar kreëart ek ôfhinklikheid. Hjiryn wurdt it stribjen nei foarútgong kritisearre middels in ferkenning yn de skiednis fan de filosofy rûnom it begryp krapte. In sintrale stelling is dat de tanimmende gelykheid, dy't yn de moderne tiid sa'n opgong docht, ek de boarne is fan duorjende ûnderlinge fergeliking en konkurrinsje. Krapte stiet net gelyk oan in objektyf tekoart oan helpboarnen, mar is ek in relatyf ferskynsel. Hjirtroch sil foarútgong nea de krapte oan fiedsel, oan soarch of hokker oar goed dan ek oplosse kinne. It tema fan de oerwinning fan fundamintele tekoarten komt typysk ta uting yn it idee fan de utopy. It utopysk longerjen mei as skaadkant it totalitarisme is it ûnderwerp fan 'De erfenis van de utopie' út 1998. Yn dizze stúdzje is boppedat in soad omtinken foar de technyk, as middel om it utopysk foarútgongsidee te realisearjen. Om it tema moralisearring fan apparaten levert Achterhuis mei dit boek ek in bydrage oan it tinken oer de ynfloed fan technology op misken yn de hjoeddeiske kultuer.
Prizen en ûnderskiedings
By syn emeritaat yn 2007 waard Hans Achterhuis beneamd ta Offisier in de Oarder fan Oranje-Nassau.
Fjoertoer
thumb|200px|Brandaris op [[Skylge]] thumb|200px|Fjoertoer oan 'e ein fan' e wrâld yn Ushuaia, Argentynje In fjoertoer of ljochttoer is in toer oan 'e kust, mei sterk ljocht, tsjinjend as beaken foar de skipfeart. Fjoertuorren wurde brûkt om gefaarlike kusten, ûndjipten en riffen, mar ek feilige yngongen fan havens oan te wizen; ek de loftfeart wit fan fjoertuorren by need. It oantal fjoertuorren is tige fermindere út reden fan ûnderhâldskosten en it tapassen fan nijmoadrige navigaasjehelpmiddels.
Augustus
Nei sizzen hat de keizer dizze moanne sels keazen, om't Kleopatra yn dizze moanne ferstoarn wie. Foar syn tiid wie dizze moanne "Sextilis", Latynsk foar "sechde", om't it eartiids de sechde moanne wie. It wie doe in moanne mei 30 dagen, mar Augustus woe net dat syn moanne koarter wie as Julius Caesar syn moanne, july, en sa binne der twa moannen mei 31 dagen nei-elkoar kaam.
Fjoertoer
De Nederlânske kust by del, steane alve grutte fjoertuorren (saneamde A-posten) en fjouwer lytsere (B-posten). Fierders binne der noch fiif tuorren oan de ouwers fan de Iselmar.
Augustus
In oare namme foar augustus is "Rispmoanne".
Tramwei Drachten - Grins
thumb|275px|Trajekt tramwei Grins-Drachten
"Philipsline" is de bynamme fan de tramwei Grins – Drachten. De tramwei is yn 1913 oanlein troch de Nederlânske Tramwei Maatskippij (NTM). De lingte wie 43 kilometer.
Yn Drachten sleat de line oan op de tramwegen nei Feanwâlden en It Hearrenfean. Yn 1947 naam NS de tramwei oer fan NTM, yn 1948 de eksploitaasje, wêrby’t tagelyk it persoaneferfier staakt waard. Yn 1949 naam NTM de tramwei oer fan NS, yn 1956 naam NS de line wer oer.
Letter toande it Philips-fabryk yn Drachten ynteresse yn de net-brûkte tramwei as transportrûte foar de leverânsje fan fracht (it Philipsfabryk waard yn 1951 yn it ramt fan de wurkgelegenheid yn Drachten oprjochte). Der waard noardlik fan Drachten in ferbiningsspoar oanlein dat oansleat op it lyntsje. Philips wie op 't lêst de ienige klant fan NS op dizze line.
It frachtferfier gie troch oant 1985. Dêrnei is de tramwei bûten gebrûk steld. Nei de sluting woe de Nederlânske Feriening fan Belangstellenden yn it Spoar- en tramweiwêzen (NFBS) noch in rit oer dit spoar meitsje. De NS wegere, om't "ticht" ek "ticht" wie. Lykwols makke letter dat jier in Waadrinner de allerlêste rit oer it spoar. Yn de trein sieten skoalbern dy’t it reiske lang foar de slutingsdatum boekt hiene. Yn 1988 is it trajekt folslein opbrutsen. De line wie de lêste NTM-line fan Nederlân dy’t sluten is.
Der hawwe plannen west om de line op 'en nij te aktivearjen, tusken Grins en De Like, as fluchtramferbining.
Op 20 juny 2013 is de disellokomotyf NS 662 by in útrinner fan it eardere spoar oan de Lange West yn Drachten set. De lok is eigendom fan de Stichting Spoorverleden Drachten.
Haltes
(net folslein)
Lift (hefmeganisme)
In lift is in meganysk transportssysteem, dat bedoeld is foar it ferfier fan persoanen en guod op en del yn hege gebouwen. De wichtichste ûnderdielen fan in lift binne de liftkoai, de liftskacht, de liftdoarren, de liftkeabels, de gelieders, de betsjinningspanielen en it eigentlike meganyk dat de lift omheech en omleech takelet. De ierste primitive, troch minske- of bistekrêft oandreaune, liften bestiene al yn 'e Aldheid. De earste lift yn 'e moderne sin fan it wurd waard yn 1823 yn Londen boud. Der besteane ferskate soarten liften, lykas passazjiersliften, dy't bedoeld binne foar persoaneferfier, en transportliften, dêr't men spesifyk guod mei omheech en omleech bringt. In bekend ûnderdiel fan 'e 'liftûnderfining' is de liftmuzyk, dy't faak yn grutte bedriuwsgebouwen fia lûdsprekkers yn 'e lift ôfspile wurdt.
Wurking
De koai is nettsjinsteande de beneaming ornaris oan alle kanten ticht. Yn âldere gebouwen sjocht men noch wolris in lift dy't wier de foarm fan in koai hat, yn 'e sin fan in mei traaljewurk ôfsletten kabine ynstee fan ien dy't omjûn is troch tichte wanden. As de lift oan 'e bûtenkant fan in gebou of oan 'e râne fan in grutte binnenromte yn in gebou sit, is der oan 'e 'iepen kant' faak in finster yn 'e liftkoai, dat de passazjiers útsjoch nei bûten biedt, in útfynsel dat minsken mei hichtefrees ornaris net bot op priis stelle.
In lift wurdt betsjinne mei in betsjinningspaniel yn 'e liftkoai, dêr't men de ferdjipping op yntoetse kin dêr't men hinne wol. Oan 'e bûtenkant fan 'e lift sit op eltse ferdjipping ek in paniel mei in toets dy't yndrukt wurde moat om 'e lift nei jin ta te roppen.
It meganyk dat de liftkeabels opwynt en wer ôfrinne lit, befynt him yn in masineromte, dy't almeast boppe-yn it gebou of boppe-op it dak pleatst is, rjocht boppe de liftskacht. Dêr sit ek de skeakelkast dy't de bestjoering fan 'e lift regelet. Soms kin de masineromte ek njonken de skacht sitewearre wêze. Dat kin sawol boppe-yn as ûnderyn in gebou wêze. By hydraulyske liften makket it nammentlik neat út wêr't de masineromte sit.
Om begryplike redens binne der yn in liftsysteem in protte feilichheidsmaatregels ynboud. Sa heart it ûnmooglik te wêzen dat de doar fan 'e lift earne op in ferdjipping iepengean kin sûnder dat de liftkoai derefter hinget. Soe dat wol kinne, dan soe dat rare ûngelokken ta gefolch hawwe kinne fan lju dy't yn 'e liftskacht te pletter foelen. Wol is it mooglik om foar ûnderhâld de liftdoarren mei in spesjale kaai te iepenjen sûnder dat de koai dêr is. Foar it gefal dat om 'e iene of oare reden de liftkeabels brekke, wat eins net mooglik wêze moatte soe, binne de gelieders ûntwurpen om by te fluch omleech gean fan 'e liftkoai as remmen te fungearjen. Underyn de skacht befynt him de schachtput, dêr't buffers yn oanbrocht binne foar it gefal dat de koai al op in ûnbehearske wize omleech komt.